SET รีบาวด์! ปิดเช้าบวก 8 จุด ตามตปท. หลังส.ส.สหรัฐฯจ่อลงมติจำกัดอำนาจทำสงคราม “ทรัมป์”
SET รีบาวด์! ปิดเช้าบวก 8 จุด ตามตปท. หลังส.ส.สหรัฐฯจ่อลงมติจำกัดอำนาจทำสงคราม "ทรัมป์" โดยดัชนีช่วงเช้าปิดที่ระดับ 1,576.53 จุด เพิ่มขึ้น 8.03 จุด หรือ 0.51% มูลค่าการซื้อขาย 2.95 หมื่นล้านบาท
7 ม.ค. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,576.53 จุด เพิ่มขึ้น 8.03 จุด หรือ 0.51% มูลค่าการซื้อขาย 2.95 หมื่นล้านบาท
10 หุ้นดันดัชนีเช้านี้

ด้าน นายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี เปิดเผยว่า ตลาดหุ้นไทยเช้านี้รีบาวด์ตามทิศทางตลาดหุ้นในภูมิภาคเอเชีย หลังที่ประชุมสมาชิกสภาผู้แทนราษฎรสหรัฐฯ จะพิจารณาลงมติในสัปดาห์นี้ ต่อญัตติเรื่องการจำกัดอำนาจในการทำสงคราม เพื่อกำจัดการใช้ปฏิบัติการทางทหารของ ประธานาธิบดีโดนัลด์ ทรัมป์ ของสหรัฐฯ ที่เกี่ยวกับอิหร่าน ส่งผลให้ Sentiment เรื่องของตะวันออกกลางดีขึ้น
สำหรับแนวโน้มการลงทุนในช่วงบ่ายนี้ ตลาดฯน่าจะยังยืนอยู่ในแดนบวกได้ต่อ แต่คงจะไม่ดีดตัวขึ้นไปไกลมาก เนื่องจากราคาน้ำมันดิบโลกได้อ่อนตัวลงมา ทำให้มีแรงขายทำกำไรหุ้นในกลุ่มพลังงาน ถือเป็นการกดดันภาพรวมของตลาดฯอยู่ พร้อมให้แนวรับ 1,570 จุด แนวต้านให้ไว้ที่ 1,580-1,585 จุด
โดยประเด็นที่ต้องติดตาม คือ การประชุมคณะรัฐมนตรี (ครม.) ในวันนี้ จะมีการอนุมัติแพ็กเกจช่วยเหลือผู้ประกอบการขนาดกลางและขนาดย่อม (SME) หรือไม่ และการพิจารณาร่างพระราชบัญญัติงบประมาณรายจ่ายประจำปีงบประมาณ 2563 ในวันที่ 8-9 ม.ค.63 ในวาระ 2 และวาระ 3 ของสภาผู้แทนราษฎร หากผ่านไปได้จะเป็นปัจจัยบวก ทำให้มีเม็ดเงินไหลเข้ามา
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
BAM &lt;ST&gt;     มูลค่าการซื้อขาย 1,834.72  ล้านบาท ปิดที่  20.60 บาท เพิ่มขึ้น 0.60 บาท
PTT      มูลค่าการซื้อขาย 1,679.67  ล้านบาท ปิดที่  46.50 บาท  ลดลง 0.50 บาท
PTTEP    มูลค่าการซื้อขาย 1,309.61  ล้านบาท ปิดที่ 131.50 บาท  ลดลง 2.00 บาท
PTTGC    มูลค่าการซื้อขาย 1,029.15  ล้านบาท ปิดที่  59.50 บาท เพิ่มขึ้น 1.00 บาท
KBANK    มูลค่าการซื้อขาย 1,021.22  ล้านบาท ปิดที่ 145.00 บาท เพิ่มขึ้น 1.50 บาท
 